Вувузелата стана символ на Република Южна Африка още по време на Купата на конфедерациите през 2009 година и най-използвания инструмент по време на световното. Масовото използване на вувузела на стадионите в Република Южна Африка води до разгорещен спор дали да бъде разрешено използването им на световното първенство през 2010. Някои телевизионни станции, а също така и играчи, се чувстват силно притеснени от звука на вувузела и се обръщат към ФИФА с молба, ползването на вувузела на стадионите по време на световното първенство 2010 да се забрани. Противниците на вувузела смятат, че звукът му е безсистемен и пречи на треньорите и играчите да се съсредоточат, а на коментаторите да работят. Защитниците на вувузелата я считат за важна част от южноафриканската култура. По света вувузелата се възприема различно.